**Årsberetning GSG&IF,** Generalforsamlingen 23. marts 2022

Som formand for GSG&IF, vil jeg hermed komme med min årsberetning for 2021.

Jeg vil gerne starte med at takke alle trænere, ledere og andre frivillige der hjælper til når det kræves, dette gælder også alle som giver en hånd med hos Idrætstanken, GIV, til sportsfesten, Eat Beer men også til alle jer som er medlemmer, uden alle jeres bidrag ville GSG&IF slet ikke være til, på samme gode måde som den er i dag.

**Corona satte sine spor.**
Heller ikke GSG&IF kunne undgå at tabe medlemmer i den værste Corona periode.
Vi har for året 2021 kunne indberette at vi nu er små 1000 medlemmer. Det er et fald på ca. 25%

Motivu i samarbejde med DGI – for nye medlemmer
På landsplan er det ikke usædvanligt med et fald af den størrelse, og DGI har derfor også tilbudt sin hjælp for at vi skal få de medlemmer tilbage som er forsvundet.
GSG&IF blev fra DGI blevet godkendt til en genstartspulje, til en værdi af små 40.000 kr. til rekruttering af nye medlemmer.

Rekrutteringspakken som vi har fået tildelt inkluderer:
- Professionel videoproduktion, med optagelser.
- Avanceret push annoncering på digitale medier, inkl. opsætning
- Motivu Premium (adgang til alle funktionaliteter på Motivu.dk)
- Retargeting annoncering
- Ambassadør program (gør det nemt for jeres medlemmer/interessenter at hjælpe klubben)

Dette betød at der mandag den 11. oktober 2021 kom en filmfotograf som forsøgte at få så meget af GSG&IF samt hallen med. Markedsføring for GSG&IF er nu sat i gang på sociale medier og vil i 15 uger være synlige via betalte annoncer som vi er bevilliget fra DGI.

**Vores fælles arrangementer:**
***Vores madbod ”Eat Beer” på Roskilde Festivalen***
**Åben Hal i Gundsølillehallen, sammen med Impulsen**,
**Idræt ind i skolen på Margretheskolen**
***Sportsfesten* i Ågerup**
**Juletræsfest** og **Fastelavn i Gundsølillehallen**
Var desværre alle aflyst i 2021 grundet Corona restriktioner, men som i sikkert ved så er vi allerede godt i gang igen i 2022. Der er mange som hjælper til frivilligt, så stor tak til alle jer der yder en ekstra indsats for vores idrætsforening. Ingen nævnt ingen glemt, dog vil jeg gerne fremhæve Susanne Grøndahl for sit arbejde med Idræt ind i skolen. Hvis ikke Susanne var ”primus motor” på dette projekt var der ingen idræt ind i skolen, men ud over dette fremhæver jeg Susanne, da Susanne deltager aktivt i alle de nævnte fælles arrangementer, ud over at Susanne også træner de yngste i håndbold, står for regnskab i de fleste underafdelinger, søger konstant puljer/hjælpepakker som giver GSG&IF flere midler at gøre godt for, men hjælper også med rengøring i Fitness og meget …meget mere! – Tak for dig Susanne!

**I GSG&IF tilbyder vi:**
*Fitness, Skydning, Tennis, Aktiv mandag, Bordtennis, Badminton, Fodbold, Håndbold og Gymnastik.*Men vi har i 2021 fået en helt ny Gold Disc bane og vi fik i 2021 en Padel gruppe som er så langt at vi her til sommer i 2022, vil kunne se 2 nye Padel baner for enden af Gundsølillehallen. Tak til Padel gruppen for at sikre at vi nu også lokalt kan spille padel inden længe.**Udvidelse af Gundsølillehallen**
Bestyrelsen i Gundsølillehallen arbejder i samarbejde med GSG&IF på at få udvidet Gundsølillehallen med godt 600 kvm. Planerne er langt fremme og der er afgivet tilbud og finansieringen er ved at være på plads, så det er mit håb at der i 2023 vil blive mulighed for at udvide vores Fitness med hold og give mere plads til gymnastik/bordtennis.

**Mad fra Gundsølillehallen**
Vi kan se at der er mange som er glade for at man kan købe mad i hallen på all hverdage, derfor støtter GSG&IF op om projektet med at have en ”madmor”, bedst muligt. Gundsølillehallen kan også fortælle at der købes i gennemsnit flere portioner nu end før Corona, dog skal der ca. købes dobbelt så mange portioner i snit som der gør nu, for at det kan løbe rundt, derfor skal der herfra komme en opfordring til at alle køber fra Cafeteriet når de har mulighed for det, men også gerne hjælper med at sprede budskabet til alle om at muligheden er der. Skulle man have opfordringer til madønsker eller andet, er man altid velkommen til at kontakte ”madmor” Berit, med sine ønsker.

**Vi vil gerne være flere og vi vil gerne have flere som hjælper frivilligt**
Målsætningen for idrætsforeningen er at få så mange som muligt i lokalområdet til at dyrke motion og have hyggeligt socialt samvær. Vi har derfor løbende brug for hjælp til opgaver, vi håber derfor meget at der er flere som vil tilbyde deres hjælp. Hvis man ikke allerede i dag hjælper til i bestyrelser eller er træner, må man derfor meget gerne henvende sig og tilbyde sin hjælp til en af følgende opgaver:

Holdleder, coordinator for kørsel eller sociale events for et hold,
eller frivillig hos EatBeer, Sportsfesten, Åben Hal, Fastelavn, Juletræsfest, Idræt ind i skolen

**Enhver form for hjælp er velkommen!**
Du behøver ikke binde dig til træner eller bestyrelsesposter, hvis du bare føler du kan hjælpe til med at flytte nogle ting til fester, events eller lign., så sig til, vi har altid noget du kan hjælpe med!

Jeg vil afslutte årets beretning med at sige at jeg syntes det er en fornøjelse at være i GSG&IF og samarbejde med alle jer frivillige og se alle jer udøvere bruge vores lokale forening!